Hervør Pálsdóttir

Hervør Pálsdóttir (født 1995) er en færøysk politiker. Hun har vært medlem av Lagtinget siden 2019. Hun representerer partiet Tjóðveldi.

Hun har vært leder i ungdomsorganisasjonen Unga Tjóðveldið og i paraplyorganisasjonen Socialistisk Ungdom i Norden. Hun har også engasjert seg for klimasaken og abortsaken.

Hun har vokst opp i både Kambsdalur og Tórshavn. Hun har gått videregående skole i Kambsdalur og studert politikk og administrasjon ved Fróðskaparsetur Føroya i Tórshavn.

Hervør Pálsdóttir kommer fra en slekt med flere kulturelt og politisk interesserte. Hennes morfar Jóhan Hendrik Winther Poulsen var professor i nordiske språk, og oldefaren Niels Winther Poulsen var lagtings- og landsstyremann. Gjennom sin mormor Birna, født Patursson, er hun også tippoldebarn av Jóannes Patursson.

Referanser 

Færøyske lagtingsmedlemmer
Personer fra Tórshavn
Portal:Færøyene/artikler